CELEX: 32021D1024
Language: el
Date: 2021-06-18 00:00:00
Title: Απόφαση (ΕΕ) 2021/1024 του Συμβουλίου της 18ης Ιουνίου 2021 που τροποποιεί την απόφαση 2009/908/ΕΕ για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου

24.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 224/20
               
            
         ΑΠΟΦΑΣΗ (ΕΕ) 2021/1024 ΤΟΥ ΣΥΜΒΟΥΛΙΟΥ
         της 18ης Ιουνίου 2021
         που τροποποιεί την απόφαση 2009/908/ΕΕ για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση 2009/881/ΕΕ του Ευρωπαϊκού Συμβουλίου, της 1ης Δεκεμβρίου 2009, για την άσκηση της προεδρίας του Συμβουλίου (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Με την απόφαση 2009/908/ΕΕ (2) το Συμβούλιο θέσπισε μέτρα εφαρμογής της απόφασης 2009/881/ΕΕ του Ευρωπαϊκού Συμβουλίου. Τα προπαρασκευαστικά όργανα που ακολουθούν διαφορετικό σύστημα από εκείνο της εξάμηνης προεδρίας απαριθμούνται στο παράρτημα III της απόφασης 2009/908/ΕΕ, όπως προβλέπεται στο άρθρο 2 τρίτο εδάφιο της απόφασης 2009/881/ΕΕ του Ευρωπαϊκού Συμβουλίου.
                  
               
                     (2)
                  
                  
                     Στο παράρτημα III της απόφασης 2009/908/ΕΕ, η Ομάδα Εργασίας «Επεξεργασία νομικών δεδομένων» απαριθμείται στα προπαρασκευαστικά όργανα του Συμβουλίου που προεδρεύονται από τη Γενική Γραμματεία του Συμβουλίου.
                  
               
                     (3)
                  
                  
                     Βάσει της εμπειρίας και του είδους των καθηκόντων που επιτελεί η Ομάδα Εργασίας «Επεξεργασία νομικών δεδομένων», η εν λόγω Ομάδα Εργασίας θα πρέπει να προεδρεύεται από την εξάμηνη προεδρία.
                  
               
                     (4)
                  
                  
                     Η απόφαση 2009/908/ΕΕ θα πρέπει επομένως να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο παράρτημα III της απόφασης 2009/908/ΕΕ, το κείμενο «Ομάδα “Επεξεργασία νομικών δεδομένων”» διαγράφεται.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιουλίου 2021.
            Δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 18 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               J. LEÃO
            
         
         
            (1)  ΕΕ L 315 της 2.12.2009, σ. 50.
         
            (2)  Απόφαση 2009/908/ΕΕ του Συμβουλίου, της 1ης Δεκεμβρίου 2009, για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου (ΕΕ L 322 της 9.12.2009, σ. 28).